piedalīšanās aspekts kvalitātes pilnveidei pirmsskolas izglītībā (EnhaNCING QUALITY IN eCEC THROUGH PARTICIPATION) Proj. nR.: **2014-1-IT02-KA201-004091**

# PAMATojums

Eiropas Savienības dalībvalstu darba kārtībā arvien nozīmīgāka vieta tiek atvēlēta diskusijai par kvalitāti pirmsskolas izglītībā, kas lielā mērā ir atkarīga gan no sistēmas kopveselumā, gan darbinieku, ģimeņu un sabiedrības kompetences.

# mērķi

Projektam ir četri konkrēti mērķi:

1) Noteikt, testēt un integrēt labās prakses un inovatīvas līdzdalības metodes, jo īpaši dažādības kontekstā;

2) Pilnveidot skolotāju kompetenci attiecībā uz stratēģijām un pieejām vecāku iesaistīšanai, mācoties no kolēģu pieredzes citās Eiropas valstīs;

3) Pilnveidot sistēmas dažādu komponenšu (bērnu, praktiķu, pētnieku, ģimeņu, kopienas) integrāciju un mijiedarbību;

4) Pētīt piedalīšanās aspektu pirmsskolas izglītībā kā procesu, izstrādājot efektīvus kvalitātes indikatorus.

# sadarbība

Sadarbība projektā īstenojas starp 11 sadarbības partneriem no 7 ES valstīm (IT,SE,PT,SI,BE,LV,GR). Sadarbībā iesaistītās organizācijas ir: 3 pirmsskolas, 2 vietējās pašvaldības iestādes, kas pārvalda pirmsskolas, 1 skolotāju sagatavošanas institūcija, 2 universitātes, 2 pētniecības centri, 1 pašvaldības un reģionālo iestāžu starptautiskās sadarbības tīkls.

aktivitātes

Galvenās projekta aktivitātes ietver pētījumu par piedalīšanās aspektu pirmsskolas izglītībā, apmaiņu ar labākās prakses pieredzi starp organizācijām, kas pārvalda pirmsskolas izglītības pakalpojumus, kā arī kvalitātes rādītāju izstrādi piedalīšanās aspektu izvērtēšanai. Šo aktivitāšu rezultātā tiks izstrādāti mācību materiāli, ar mērķi veicināt piedalīšanos pirmsskolas izglītības sistēmā lokālā līmenī.

Galvenā projekta ilgtermiņa ietekme būs paaugstināta izpratne par ģimeņu līdzdalību kā galveno komponentu kvalitātes pilnveidei pirmsskolas izglītībā.